**LĒMUMS**

Liepājā

|  |  |
| --- | --- |
| 2021.gada 19.augustā |  Nr.332/10(prot. Nr.10, 52.§) |

Par nekustamā īpašuma Ģenerāļa Baloža ielā 53

trešo izsoli

Lai apstiprinātu trešās elektroniskās izsoles noteikumus, tostarp izsoles sākumcenu, atsavināšanai nodotajam nekustamajam īpašumam, kura otrā elektroniskā izsole ir bijusi nesekmīga, pamatojoties uz likuma "Par valsts un pašvaldību dzīvojamo māju privatizāciju" pārejas noteikumu 30.punktu, Publiskas personas mantas finanšu līdzekļu un mantas izšķērdēšanas novēršanas likuma 3.panta 2.punktu, Publiskas personas mantas atsavināšanas likuma 3.panta pirmās daļas 1.punktu un 3.panta otro daļu, 4.panta pirmo un otro daļu, 5.panta pirmo un piekto daļu, 29.1 pantu, 30.panta otro daļu, 31.panta pirmo daļu, 32.panta otrās daļas 1.punktu, 34.pantu un 36.panta pirmo daļu, likuma "Par pašvaldībām" 21.panta pirmās daļas 17.punktu, Liepājas pilsētas domes 2007.gada 13.aprīļa nolikumu Nr.22 "LIEPĀJAS PILSĒTAS PAŠVALDĪBAS DZĪVOKĻA ĪPAŠUMU ATSAVINĀŠANAS NOLIKUMS", 2020.gada 17.decembra lēmumu Nr.677/19 "Par nekustamo īpašumu Ģenerāļa Baloža ielā 49 un Ģenerāļa Baloža ielā 53 atsavināšanu", 2021.gada 18.marta lēmumu Nr.115/3 "Par nekustamā īpašuma Ģenerāļa Baloža ielā 53 izsoli" un 2021.gada 20.maija lēmumu Nr.224/6 "Par nekustamā īpašuma Ģenerāļa Baloža ielā 53 atkārtotu izsoli", izskatot elektronisko izsoļu vietnē <https://izsoles.ta.gov.lv/> sagatavoto 2021.gada 13.jūlija Aktu par izsoles atzīšanu par nenotikušu Nr.2327749/0/2021-AKT atsavināmajam objektam, nekustamajam īpašumam Ģenerāļa Baloža ielā 53, Liepājā, izskatot Liepājas pilsētas Dzīvojamo māju privatizācijas komisijas 2021.gada 21.jūlija lēmumu (sēdes protokols Nr.26) un Liepājas valstspilsētas pašvaldības domes pastāvīgās Finanšu komitejas 2021.gada 12.augusta lēmumu (sēdes protokols Nr.9), Liepājas valstspilsētas pašvaldības dome **nolemj:**

1. Atzīt Liepājas valstspilsētas pašvaldībai piederošā nekustamā īpašuma Ģenerāļa Baloža ielā 53, Liepājā, kadastra numurs 1700 002 0150, otro elektronisko izsoli ar augšupejošu soli par nenotikušu.

2. Apstiprināt nekustamā īpašuma Ģenerāļa Baloža ielā 53, Liepājā, trešās elektroniskās izsoles ar augšupejošu soli sākumcenu 15060 EUR (piecpadsmit tūkstoši sešdesmit *euro*), pazeminot nosacīto cenu 25100 EUR (divdesmit pieci tūkstoši viens simts *euro)* par 40 (četrdesmit) procentiem.

3. Apstiprināt lēmuma 1.punktā minētā objekta izsoles noteikumus saskaņā ar pielikumu.

4. Uzdot Liepājas pilsētas pašvaldības iestādei "Nekustamā īpašuma pārvalde" Publiskas personas mantas atsavināšanas likumā noteiktajā kārtībā organizēt lēmuma 1.punktā minētā īpašuma atsavināšanu.

5. Uzdot Liepājas pilsētas Dzīvojamo māju privatizācijas komisijai Publiskas personas mantas atsavināšanas likumā noteiktajā kārtībā apstiprināt izsoles rezultātus un izskatīt sūdzības par izsoles rīkotāja darbībām, ja tādas tiek iesniegtas.

6. Uzdot Liepājas pilsētas pašvaldības iestādei "Nekustamā īpašuma pārvalde" sagatavot lēmuma 1.punktā minētā nekustamā īpašuma pirkuma līgumu.

7. Pilnvarot Liepājas valstspilsētas pašvaldības izpilddirektoru Liepājas valstspilsētas pašvaldības vārdā parakstīt lēmuma 1.punktā minētā nekustamā īpašuma pirkuma līgumu.

8. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Kurzemes rajona tiesai, Izpilddirektora birojam, Finanšu pārvaldei, Dzīvojamo māju privatizācijas komisijai 3 eks., Nekustamā īpašuma pārvaldei 2 eks. (grāmatvedei 1 eks.), SIA "LIEPĀJAS NAMU APSAIMNIEKOTĀJS" |